b'\n_START_ARTICLE_\nHenry Butler\n_START_PARAGRAPH_\nHenry Butler (21. syyskuuta 1949 New Orleans \xe2\x80\x93 2. hein\xc3\xa4kuuta 2018) oli yhdysvaltalainen jazzpianisti. H\xc3\xa4n oli eritt\xc3\xa4in suosittu kotikaupungissaan New Orleansissa, mutta esiintyi vain harvoin muualla._NEWLINE_Butler soitti naapurin pianoa alle kouluik\xc3\xa4isen\xc3\xa4 ja alkoi ottaa soittotunteja k\xc3\xa4ydess\xc3\xa4\xc3\xa4n sokeainkoulua Baton Rougessa. H\xc3\xa4n soitti Baton Rougen klubeilla opiskelujensa ohessa 14-vuotiaasta alkaen, ja jatkoi opintojaan Southern Universityss\xc3\xa4 ja Michiganin osavaltionyliopistossa. 1970-luvulla h\xc3\xa4n palasi New Orleansiin ja jakoi aikaansa New Orleansin ja New Yorkin v\xc3\xa4lill\xc3\xa4.'